CELEX: 32021D0586
Language: el
Date: 2021-04-12 00:00:00
Title: Εκτελεστική απόφαση (ΕΕ) 2021/586 της Επιτροπής της 12ης Απριλίου 2021 για την τροποποίηση της απόφασης 2007/330/ΕΚ για την άρση των απαγορεύσεων σχετικά με τη διακίνηση ορισμένων ζωικών προϊόντων στην Κύπρο δυνάμει του κανονισμού (ΕΚ) αριθ. 866/2004 του Συμβουλίου και τον καθορισμό των όρων που διέπουν τη διακίνηση των εν λόγω προϊόντων όσον αφορά το «Χαλλούμι»/«Hellim» (ΠΟΠ) [κοινοποιηθείσα υπό τον αριθμό C(2021) 2386] (Κείμενο που παρουσιάζει ενδιαφέρον για τον ΕΟΧ)

13.4.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 126/1
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/586 ΤΗΣ ΕΠΙΤΡΟΠΗΣ
         της 12ης Απριλίου 2021
         για την τροποποίηση της απόφασης 2007/330/ΕΚ για την άρση των απαγορεύσεων σχετικά με τη διακίνηση ορισμένων ζωικών προϊόντων στην Κύπρο δυνάμει του κανονισμού (ΕΚ) αριθ. 866/2004 του Συμβουλίου και τον καθορισμό των όρων που διέπουν τη διακίνηση των εν λόγω προϊόντων όσον αφορά το «Χαλλούμι»/«Hellim» (ΠΟΠ)
         
            
               [κοινοποιηθείσα υπό τον αριθμό C(2021) 2386]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 866/2004 του Συμβουλίου, της 29ης Απριλίου 2004, για το καθεστώς βάσει του άρθρου 2 του πρωτοκόλλου αριθ. 10 της πράξης προσχώρησης (1), και ιδίως το άρθρο 4 παράγραφος 9,
         Εκτιμώντας τα ακόλουθα:
         
                     (1)
                  
                  
                     Εν αναμονή της επανένωσης της Κύπρου, το άρθρο 1 παράγραφος 1 του πρωτοκόλλου αριθ. 10 της πράξης προσχώρησης αναστέλλει την εφαρμογή του κεκτημένου στις περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο.
                  
               
                     (2)
                  
                  
                     Για λόγους δημόσιας υγείας και υγείας των ζώων, ο κανονισμός (ΕΚ) αριθ. 866/2004 απαγορεύει τη διέλευση ζώντων ζώων και ζωικών προϊόντων που υπόκεινται σε ενωσιακές κτηνιατρικές απαιτήσεις από τη γραμμή που χωρίζει τις περιοχές της Κυπριακής Δημοκρατίας που βρίσκονται εκτός του αποτελεσματικού ελέγχου της κυβέρνησης της Κυπριακής Δημοκρατίας και τις περιοχές που τελούν υπό τον έλεγχο της.
                  
               
                     (3)
                  
                  
                     Το άρθρο 4 παράγραφος 9 του κανονισμού (ΕΚ) αριθ. 866/2004 ορίζει ότι οι απαγορεύσεις όσον αφορά ζώντα ζώα ή ζωικά προϊόντα που υπόκεινται σε ενωσιακές κτηνιατρικές απαιτήσεις μπορούν να αρθούν με αποφάσεις της Επιτροπής για τον καθορισμό των όρων που εφαρμόζονται στο εμπόριο, οι οποίες εκδίδονται σύμφωνα με τη διαδικασία που αναφέρεται στο άρθρο 58 παράγραφος 2 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (2).
                  
               
                     (4)
                  
                  
                     Με την απόφαση 2007/330/ΕΚ της Επιτροπής (3) αίρονται οι απαγορεύσεις όσον αφορά τη διακίνηση ζωικών προϊόντων για τα νωπά ψάρια και το μέλι που προορίζεται για κατανάλωση από τον άνθρωπο, με την προϋπόθεση ότι τα προϊόντα αυτά πληρούν τους όρους που καθορίζονται στα παραρτήματα I και ΙΙ της εν λόγω απόφασης αντιστοίχως.
                  
               
                     (5)
                  
                  
                     Με τον εκτελεστικό κανονισμό (ΕΕ) 2021/591 της Επιτροπής (4) καταχωρίστηκε ονομασία στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων σχετικά με το «Χαλλούμι»/«Hellim» (ΠΟΠ) (στο εξής: προϊόν).
                  
               
                     (6)
                  
                  
                     Η προστατευόμενη ονομασία προέλευσης καλύπτει ολόκληρη τη νήσο της Κύπρου συμπεριλαμβανομένων των περιοχών στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο. Ως εκ τούτου, εν αναμονή της επανένωσης της Κύπρου, είναι σκόπιμο να αρθεί η απαγόρευση που προβλέπεται δυνάμει του άρθρου 4 παράγραφος 9 του κανονισμού (ΕΚ) αριθ. 866/2004 και να επιτραπεί η διέλευση του προϊόντος από τη γραμμή που χωρίζει τις περιοχές της Κυπριακής Δημοκρατίας που βρίσκονται εκτός του αποτελεσματικού ελέγχου της κυβέρνησης της Κυπριακής Δημοκρατίας και τις περιοχές που τελούν υπό τον έλεγχο της, και να καθοριστούν οι όροι για το εμπόριο του προϊόντος.
                  
               
                     (7)
                  
                  
                     Είναι αναγκαίο να εξασφαλίζεται ότι η δημόσια υγεία και η υγεία των ζώων δεν θίγονται με την άρση της απαγόρευσης του προϊόντος και είναι επίσης αναγκαίο να παρέχονται εγγυήσεις για την ασφάλεια των τροφίμων σύμφωνα με τον κανονισμό (ΕΚ) αριθ. 1480/2004 (5), ο οποίος θεσπίζει ειδικούς κανόνες σχετικά με τα εμπορεύματα που φθάνουν από περιοχές της Κυπριακής Δημοκρατίας που δεν τελούν υπό τον αποτελεσματικό έλεγχο της κυβέρνησης της Κυπριακής Δημοκρατίας στις περιοχές της Κυπριακής Δημοκρατίας που τελούν υπό τον έλεγχό της. Συνεπώς, το εμπόριο του προϊόντος θα πρέπει να υπόκειται σε ορισμένους όρους.
                  
               
                     (8)
                  
                  
                     Δεδομένου ότι το κεκτημένο αναστέλλεται σε ορισμένες περιοχές της επιλέξιμης γεωγραφικής περιοχής για την παραγωγή του προϊόντος «Χαλλούμι»/«Hellim» ΠΟΠ και εν αναμονή της επανένωσης της Κύπρου, θα πρέπει να θεσπιστεί προσωρινή λειτουργική ρύθμιση για να διασφαλίζεται ότι οι έλεγχοι της Ένωσης για την υγεία των ζώων και τη δημόσια υγεία διενεργούνται αποτελεσματικά σε ολόκληρη τη νήσο της Κύπρου.
                  
               
                     (9)
                  
                  
                     Για τον σκοπό αυτό, είναι σκόπιμο η Κυπριακή Δημοκρατία, εφαρμόζοντας διαδικασίες ανάλογες με εκείνες του κεφαλαίου ΙΙΙ του τίτλου II του κανονισμού (ΕΕ) 2017/625 του Ευρωπαϊκού Κοινοβουλίου (6), να αναθέσει σε εξουσιοδοτημένο όργανο τις αναγκαίες εξουσίες για τη διεξαγωγή όλων των επιθεωρήσεων και ελέγχων όσον αφορά τη διακίνηση του προϊόντος διαμέσου της γραμμής. Οι έλεγχοι που διενεργούνται από το εν λόγω εξουσιοδοτημένο όργανο θα πρέπει να περιορίζονται στην επαλήθευση της τήρησης των εφαρμοστέων απαιτήσεων της Ένωσης για τη δημόσια υγεία και την υγεία των ζώων.
                  
               
                     (10)
                  
                  
                     Το εξουσιοδοτημένο όργανο θα πρέπει να λογοδοτεί στην κυβέρνηση της Κυπριακής Δημοκρατίας. Το τουρκοκυπριακό εμπορικό επιμελητήριο θα πρέπει να λαμβάνει αντίγραφο των εκθέσεων που εκδίδονται από το εξουσιοδοτημένο όργανο.
                  
               
                     (11)
                  
                  
                     Θα πρέπει να προστεθεί ειδικό παράρτημα για το προϊόν στην απόφαση 2007/330/ΕΚ, στο οποίο θα προσδιορίζονται οι σχετικοί όροι που είναι απαραίτητοι ώστε να διασφαλίζεται ότι το προϊόν συμμορφώνεται με όλες τις απαιτήσεις του ενωσιακού δικαίου για την προστασία της δημόσιας υγείας και της υγείας των ζώων.
                  
               
                     (12)
                  
                  
                     Ο πρώτος από τους εν λόγω όρους που θα πρέπει να πληρούνται είναι να έχει προσδιοριστεί ευνοϊκό καθεστώς υγείας των ζώων σύμφωνα με τα διεθνώς συμφωνηθέντα πρότυπα του Παγκόσμιου Οργανισμού για την Υγεία των Ζώων για όλες τις νόσους που ενδέχεται να μεταδοθούν μέσω του εμπορίου του προϊόντος. Στην περίπτωση που δεν υπάρχουν τέτοια διεθνώς συμφωνημένα πρότυπα, ο προσδιορισμός θα πρέπει να γίνεται σύμφωνα με τα σχετικά κριτήρια που εφαρμόζονται βάσει της ενωσιακής νομοθεσίας. Προβλέπεται ότι το καθεστώς υγείας των ζώων στις περιοχές της Κυπριακής Δημοκρατίας που δεν τελούν υπό τον αποτελεσματικό έλεγχο της κυβέρνησης της Κυπριακής Δημοκρατίας θα καθορίζεται με απόφαση της Επιτροπής. Ανάλογα με την κατάσταση όσον αφορά την υγεία των ζώων θα εξετάζεται το ενδεχόμενο εναλλακτικών μεταχειρίσεων στη βεβαίωση υγείας των ζώων που παρατίθεται στο παράρτημα, συμπεριλαμβανομένης της επεξεργασίας που αναφέρεται στον εκτελεστικό κανονισμό της Επιτροπής. Αφού προσδιοριστεί ευνοϊκό καθεστώς υγείας των ζώων, ένας άλλος όρος που πρέπει να πληρούται είναι η ύπαρξη ετήσιου προγράμματος για την επιτήρηση των καταλοίπων, το οποίο θα πρέπει να καταρτίζεται από το εξουσιοδοτημένο όργανο. Προβλέπεται ότι η Επιτροπή θα εγκρίνει το εν λόγω πρόγραμμα κάθε χρόνο μέσω απόφασης.
                  
               
                     (13)
                  
                  
                     Εν αναμονή της επανένωσης της Κύπρου, ενδέχεται να συγκροτηθεί ομάδα εργασίας, με τη συνδρομή της Επιτροπής, αποτελούμενη από ισάριθμους εκπροσώπους της ελληνοκυπριακής και της τουρκοκυπριακής κοινότητας, και υπό την προεδρία εκπροσώπου της Επιτροπής, η οποία θα πραγματοποιεί τακτικές συνεδριάσεις για την επανεξέταση της λειτουργίας του συστήματος επιθεώρησης για το προϊόν που θεσπίζεται με την παρούσα απόφαση.
                  
               
                     (14)
                  
                  
                     Επομένως, η απόφαση 2007/330/ΕΚ θα πρέπει να τροποποιηθεί αναλόγως.
                  
               
                     (15)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2007/330/ΕΚ τροποποιείται ως εξής:
            
                        1)
                     
                     
                        στο άρθρο 1, το πρώτο εδάφιο αντικαθίσταται από το ακόλουθο κείμενο:
                        «Οι απαγορεύσεις δυνάμει του άρθρου 4 παράγραφος 9 του κανονισμού (ΕΚ) αριθ. 866/2004 όσον αφορά τη διέλευση ζωικών προϊόντων από τη διαχωριστική γραμμή μεταξύ των περιοχών της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο και των περιοχών στις οποίες ασκεί αποτελεσματικό έλεγχο δεν εφαρμόζονται πλέον στα ζωικά προϊόντα που αναφέρονται στα παραρτήματα I, ΙΙ και ΙΙΙ της παρούσας απόφασης.»·
                     
                  
                        2)
                     
                     
                        το κείμενο που περιλαμβάνεται στο παράρτημα της παρούσας απόφασης προστίθεται ως παράρτημα III.
                     
                  
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 12 Απριλίου 2021.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 161 της 30.4.2004, σ. 128.
         
            (2)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).
         
            (3)  Απόφαση 2007/330/ΕΚ της Επιτροπής, της 4ης Μαΐου 2007, για την άρση των απαγορεύσεων σχετικά με τη διακίνηση ορισμένων ζωικών προϊόντων στην Κύπρο δυνάμει του κανονισμού (ΕΚ) αριθ. 866/2004 του Συμβουλίου και τον καθορισμό των όρων που διέπουν τη διακίνηση των εν λόγω προϊόντων (ΕΕ L 123 της 12.5.2007, σ. 30).
         
            (4)  Εκτελεστικός κανονισμός (ΕΕ) 2021/591 της Επιτροπής, της 12ης Απριλίου 2021, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [«Χαλλούμι» (Halloumi)/«Hellim» (ΠΟΠ)] (ΕΕ L 125 της 13.4.2021, σ. 42).
         
            (5)  Κανονισμός (ΕΚ) αριθ. 1480/2004 της Επιτροπής, της 10ης Αυγούστου 2004, για τον καθορισμό ειδικών κανόνων όσον αφορά τα εμπορεύματα που εισέρχονται από τις περιοχές που ευρίσκονται εκτός του αποτελεσματικού ελέγχου της κυβέρνησης της Κυπριακής Δημοκρατίας στις περιοχές στις οποίες η κυβέρνηση ασκεί αποτελεσματικό έλεγχο (ΕΕ L 272 της 20.8.2004, σ. 3).
         
            (6)  Κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (ΕΕ L 95 της 7.4.2017, σ. 1).
      
      
         
            ΠΑΡΑΡΤΗΜΑ
            
               
                  
                     ««ΠΑΡΑΡΤΗΜΑ III
                     “Χαλλούμι”/“Hellim” (ΠΟΠ)
                     A.   Ζωικό προϊόν: “Χαλλούμι”/“Hellim” (ΠΟΠ)
                     
                     B.   Όροι που πρέπει να πληρούνται πριν από την πραγματοποίηση εμπορίου:
                     
                     
                              
                                 1.
                              
                              
                                 Καθεστώς υγείας των ζώων
                                 Σε πρώτο στάδιο πρέπει να διαπιστωθεί ευνοϊκό καθεστώς υγείας των ζώων στις περιοχές της Κυπριακής Δημοκρατίας που δεν τελούν υπό τον αποτελεσματικό έλεγχο της κυβέρνησης της Κυπριακής Δημοκρατίας, σύμφωνα με τα διεθνώς συμφωνηθέντα πρότυπα του Παγκόσμιου Οργανισμού για την Υγεία των Ζώων, για όλες τις νόσους που αναφέρονται στο σημείο 5 και στο σημείο 6 στοιχείο α) του μέρους Γ ώστε να επιτρέπεται το εμπόριο «Χαλλουμιού»/«Hellim» (ΠΟΠ) υπό τους όρους που αναφέρονται στον εκτελεστικό κανονισμό (ΕΕ) 2021/591 της Επιτροπής (1). Στην περίπτωση που δεν υπάρχουν διεθνή πρότυπα, ο προσδιορισμός πρέπει να γίνεται σύμφωνα με άλλα σχετικά κριτήρια που εφαρμόζει η Επιτροπή σχετικά με το καθεστώς υγείας των ζώων. Οι αναγκαίες έρευνες και η συλλογή αποδεικτικών στοιχείων πρέπει να διενεργούνται από το εξουσιοδοτημένο όργανο που αναφέρεται στο μέρος Δ. Αφού καταστεί εφικτός ο προσδιορισμός του καθεστώτος υγείας των ζώων με βάση τα επιστημονικά στοιχεία που παρέχει το εξουσιοδοτημένο όργανο που αναφέρεται στο μέρος Δ, προβλέπεται ότι η Επιτροπή θα εκδώσει απόφαση αναγνωρίζοντας το καθεστώς αυτό σύμφωνα με τις εφαρμοστέες διαδικασίες. Το καθεστώς πρέπει να γνωστοποιείται στον Παγκόσμιο Οργανισμό για την Υγεία των Ζώων.
                              
                           
                              
                                 2.
                              
                              
                                 Επιτήρηση των καταλοίπων
                                 Αφού προσδιοριστεί ευνοϊκό καθεστώς υγείας των ζώων σύμφωνα με το σημείο 1 του παρόντος μέρους, το εξουσιοδοτημένο όργανο που αναφέρεται στο μέρος Δ πρέπει να καταρτίζει ετήσιο πρόγραμμα για την επιτήρηση των καταλοίπων που να βασίζεται σε στοιχεία σχετικά με την παραγωγή γάλακτος. Προβλέπεται ότι η Επιτροπή θα εγκρίνει το εν λόγω πρόγραμμα κάθε χρόνο μέσω απόφασης. Πρέπει να χρησιμοποιούνται κριτήρια ανάλογα με εκείνα που εφαρμόζει η Επιτροπή για την αξιολόγηση των ετήσιων προγραμμάτων επιτήρησης των καταλοίπων.
                              
                           
                              
                                 3.
                              
                              
                                 Έγκριση των επιλέξιμων γαλακτοκομικών εγκαταστάσεων
                                 Το εξουσιοδοτημένο όργανο που αναφέρεται στο μέρος Δ πρέπει να επιθεωρεί τις εγκαταστάσεις μεταποίησης γάλακτος για να διαπιστώνει τη συμμόρφωση με το παράρτημα II του κανονισμού (ΕΚ) αριθ. 852/2004 και το κεφάλαιο II του τμήματος IX του παραρτήματος III του κανονισμού (ΕΚ) αριθ. 853/2004. Πρέπει να εγκρίνει τις εγκαταστάσεις που είναι επιλέξιμες για τη διακίνηση του προϊόντος διαμέσου της γραμμής μεταξύ των περιοχών της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο και των περιοχών στις οποίες ασκεί αποτελεσματικό έλεγχο.
                              
                           
                              
                                 4.
                              
                              
                                 Εμπειρογνώμονες του εξουσιοδοτημένου οργάνου που αναφέρεται στο μέρος Δ πρέπει να διαπιστώσουν ότι πληρούνται οι όροι που καθορίζονται στα σημεία 1 έως 3 του παρόντος μέρους.
                              
                           Γ.   Γενικοί όροι που ισχύουν για το εμπόριο
                     
                     
                              
                                 1.
                              
                              
                                 Το προϊόν πρέπει να παράγεται εξολοκλήρου από παραγωγό που κατοικεί στις περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο.
                              
                           
                              
                                 2.
                              
                              
                                 Έχει πιστοποιηθεί ότι το προϊόν συμμορφώνεται με τις απαιτήσεις του εκτελεστικού κανονισμού (ΕΕ) 2021/591
                              
                           
                              
                                 3.
                              
                              
                                 Όλα τα στάδια της διαδικασίας παραγωγής του προϊόντος έχουν επιθεωρηθεί από το εξουσιοδοτημένο όργανο που αναφέρεται στο μέρος Δ,
                              
                           
                              
                                 4.
                              
                              
                                 Εμπειρογνώμονες του εξουσιοδοτημένου οργάνου που αναφέρεται στο μέρος Δ πρέπει να διαπιστώσουν ότι πληρούνται οι όροι που καθορίζονται στα σημεία 5 έως 11 του παρόντος μέρους.
                              
                           
                              
                                 5.
                              
                              
                                 Οι περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο είναι απαλλαγμένες από αφθώδη πυρετό επί τουλάχιστον δώδεκα μήνες.
                              
                           
                              
                                 6.
                              
                              
                                 Όλες οι εγκαταστάσεις στις οποίες εκτρέφονται αγελάδες, πρόβατα ή αίγες στις περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί ουσιαστικό έλεγχο:
                                 
                                             α)
                                          
                                          
                                             δεν υπόκεινται σε περιορισμούς λόγω της φυματίωσης των βοοειδών ή της βρουκέλλωσης των προβατοειδών και των αιγοειδών·
                                          
                                       
                                             β)
                                          
                                          
                                             συμμορφώνονται με τους υγειονομικούς όρους που καθορίζονται στο κεφάλαιο I του τμήματος IX του παραρτήματος III του κανονισμού (ΕΚ) αριθ. 853/2004·
                                          
                                       
                                             γ)
                                          
                                          
                                             συμμορφώνονται με τους όρους υγειονομικού ελέγχου που καθορίζονται στο κεφάλαιο I της οδηγίας 2002/99/ΕΚ (2)· και
                                          
                                       
                                             δ)
                                          
                                          
                                             εφαρμόζουν την απαγόρευση για τη σίτιση μηρυκαστικών με κρεατάλευρα, κατάλοιπα τήξης λιπών και μεταποιημένη ζωική πρωτεΐνη που προέρχονται από μηρυκαστικά.
                                          
                                       
                           
                              
                                 7.
                              
                              
                                 Από την ημερομηνία έναρξης ισχύος της παρούσας απόφασης, έχουν μεταφερθεί στις περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο μόνο αγελάδες, πρόβατα και αίγες από χώρες από τις οποίες επιτρέπεται η εξαγωγή τέτοιων ζώων στην Ευρωπαϊκή Ένωση, όπως απαριθμούνται στο μέρος 1 του παραρτήματος I του κανονισμού (ΕΕ) αριθ. (ΕΕ) αριθ. 206/2010 της Επιτροπής (3) και πιστοποιούνται σύμφωνα με το μέρος 2 του παραρτήματος I του εν λόγω κανονισμού.
                              
                           
                              
                                 8.
                              
                              
                                 Το γάλα που χρησιμοποιήθηκε για την παραγωγή του προϊόντος:
                                 
                                             α)
                                          
                                          
                                             προήλθε από ταυτοποιημένα ζώα από καταχωρισμένες εγκαταστάσεις οι οποίες τηρούν αρχεία σχετικά με τα ζώα για την εξασφάλιση ιχνηλασιμότητας·
                                          
                                       
                                             β)
                                          
                                          
                                             παράχθηκε, συλλέχθηκε, ψύχθηκε, αποθηκεύτηκε και μεταφέρθηκε σύμφωνα με τους ειδικούς υγειονομικούς όρους που καθορίζονται στο κεφάλαιο I του τμήματος IX του παραρτήματος III του κανονισμού (ΕΚ) αριθ. 853/2004·
                                          
                                       
                                             γ)
                                          
                                          
                                             συμμορφωνόταν με τα επίπεδα περιεκτικότητας σε μικρόβια και σωματικά κύτταρα που ορίζονται στο κεφάλαιο I του τμήματος IX του παραρτήματος III του κανονισμού (ΕΚ) αριθ. 853/2004·
                                          
                                       
                                             δ)
                                          
                                          
                                             δεν περιείχε κατάλοιπα αντιμικροβιακών ενώσεων σε συγκεντρώσεις που υπερβαίνουν το ανώτατο επιτρεπόμενο όριο που καθορίζεται στο παράρτημα του κανονισμού (ΕΕ) αριθ. 37/2010 της Επιτροπής (4)·
                                          
                                       
                                             ε)
                                          
                                          
                                             δεν περιείχε κατάλοιπα φυτοφαρμάκων σε συγκεντρώσεις που υπερβαίνουν τα ανώτατα όρια καταλοίπων που καθορίζονται στο παράρτημα II του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (5)· και
                                          
                                       
                                             στ)
                                          
                                          
                                             δεν περιείχε προσμείξεις σε συγκεντρώσεις που υπερβαίνουν τα ανώτατα όρια που καθορίζονται στο παράρτημα του κανονισμού (ΕΕ) αριθ. 1881/2006 της Επιτροπής (6).
                                          
                                       
                           
                              
                                 9.
                              
                              
                                 Οι εγκαταστάσεις γαλακτοκομικών προϊόντων που παράγουν το προϊόν εφαρμόζουν πρόγραμμα βασισμένο στις αρχές ανάλυσης κινδύνων και κρίσιμων σημείων ελέγχου (HACCP) σύμφωνα με τον κανονισμό (ΕΚ) αριθ. 852/2004.
                              
                           
                              
                                 10.
                              
                              
                                 Το προϊόν έχει μεταποιηθεί, αποθηκευτεί, τυλιχτεί, συσκευαστεί και μεταφερθεί σύμφωνα με τους σχετικούς όρους που καθορίζονται στο παράρτημα II του κανονισμού (ΕΚ) αριθ. 852/2004 και στο κεφάλαιο II του τμήματος IX του παραρτήματος III του κανονισμού (ΕΚ) αριθ. 853/2004.
                              
                           
                              
                                 11.
                              
                              
                                 Το προϊόν έχει παραχθεί σύμφωνα με τα κριτήρια που ορίζονται στο κεφάλαιο II του τμήματος IX του παραρτήματος III του κανονισμού (ΕΚ) αριθ. 853/2004.
                              
                           
                              
                                 12.
                              
                              
                                 Κάθε φορτίο του προϊόντος πρέπει να συνοδεύεται από έγγραφο που εκδίδεται σύμφωνα με το άρθρο 2 του κανονισμού (ΕΚ) αριθ. 1480/2004. Το εν λόγω συνοδευτικό έγγραφο πρέπει να εκδίδεται από το τουρκοκυπριακό εμπορικό επιμελητήριο, δεόντως αναγνωρισμένο για τον σκοπό αυτό από την Επιτροπή κατόπιν συμφωνίας με την κυβέρνηση της Κυπριακής Δημοκρατίας ή από άλλο όργανο με αρμοδιότητα προς τούτο, σε συμφωνία με την εν λόγω κυβέρνηση. Το εν λόγω έγγραφο πρέπει να εκδίδεται σύμφωνα με τη διαδικασία του άρθρου 4 παράγραφοι 5 και 6 του κανονισμού (ΕΚ) αριθ. 866/2004 και πρέπει να αναφέρει ότι το προϊόν πληροί τους όρους που καθορίζονται στο παρόν μέρος.
                              
                           
                              
                                 13.
                              
                              
                                 Το προϊόν πρέπει να φέρει σήμα καταλληλότητας και αναγνώρισης σύμφωνα με το άρθρο 5 του κανονισμού (ΕΚ) αριθ. 853/2004.
                              
                           
                              
                                 14.
                              
                              
                                 Κάθε φορτίο του προϊόντος πρέπει να συνοδεύεται από τις ακόλουθες βεβαιώσεις υγείας των ζώων και δημόσιας υγείας, υπογεγραμμένες από εμπειρογνώμονα του εξουσιοδοτημένου οργάνου που αναφέρεται στο μέρος Δ:
                              
                           
                        “ΒΕΒΑΙΩΣΗ ΔΗΜΟΣΙΑΣ ΥΓΕΙΑΣ ΚΑΙ ΥΓΕΙΑΣ ΤΩΝ ΖΩΩΝ
                     
                     Αριθμός αναφοράς:
                     I.   Βεβαίωση δημόσιας υγείας
                     
                     Ο/Η υπογράφων/-ουσα, εμπειρογνώμων ορισθείς/-σα από το εξουσιοδοτημένο όργανο που αναφέρεται στο σημείο Δ του παραρτήματος III της απόφασης 2007/330/ΕΚ, δηλώνω ότι γνωρίζω τις σχετικές διατάξεις του παραρτήματος III της απόφασης 2007/330/ΕΚ, καθώς και τις διατάξεις των κανονισμών (ΕΚ) αριθ. 178/2002 (7), (ΕΚ) αριθ. 852/2004 (8), (ΕΚ) αριθ. 853/2004 (9) και (ΕΕ) 2017/625 (10) και 2019/627 (11), και πιστοποιώ ότι το ανωτέρω προϊόν έχει παραχθεί σύμφωνα με τις εν λόγω διατάξεις, και ιδίως ότι:
                     
                                 α)
                              
                              
                                 έχει παρασκευαστεί από νωπό γάλα το οποίο:
                                 
                                             i)
                                          
                                          
                                             προέρχεται από εκμεταλλεύσεις καταχωρισμένες σύμφωνα με τον κανονισμό (ΕΚ) αριθ. 852/2004 και ελεγμένες σύμφωνα με τα άρθρα 49 και 50 του εκτελεστικού κανονισμού (ΕΕ) 2019/627·
                                          
                                       
                                             ii)
                                          
                                          
                                             έχει παραχθεί, συλλεχθεί, ψυχθεί, αποθηκευθεί και μεταφερθεί σύμφωνα με τους ειδικούς υγειονομικούς όρους που καθορίζονται στο κεφάλαιο I του τμήματος IX του παραρτήματος III του κανονισμού (ΕΚ) αριθ. 853/2004·
                                          
                                       
                                             iii)
                                          
                                          
                                             συμμορφώνεται με τα επίπεδα περιεκτικότητας σε μικρόβια και σωματικά κύτταρα που ορίζονται στο κεφάλαιο I του τμήματος IX του παραρτήματος III του κανονισμού (ΕΚ) αριθ. 853/2004·
                                          
                                       
                                             iv)
                                          
                                          
                                             συμμορφώνεται με τις εγγυήσεις σχετικά με το καθεστώς του νωπού γάλακτος όσον αφορά τα κατάλοιπα, που παρέχουν τα σχέδια επιτήρησης για την ανίχνευση καταλοίπων ή ουσιών τα οποία υποβάλλονται σύμφωνα με το άρθρο 29 της οδηγίας 96/23/ΕΚ του Συμβουλίου (12)·
                                          
                                       
                                             v)
                                          
                                          
                                             ύστερα από ελέγχους για την ανίχνευση καταλοίπων αντιβακτηριακών φαρμάκων που διενεργούνται από τον υπεύθυνο της επιχείρησης τροφίμων σύμφωνα με τις απαιτήσεις που προβλέπονται στο παράρτημα III τμήμα IX κεφάλαιο I μέρος III σημείο 4 του κανονισμού (ΕΚ) αριθ. 853/2004, συμμορφώνεται με τα ανώτατα όρια καταλοίπων για τα κατάλοιπα αντιβακτηριακών κτηνιατρικών φαρμάκων που ορίζονται στο παράρτημα του κανονισμού (ΕΕ) αριθ. 37/2010 της Επιτροπής (13)·
                                          
                                       
                                             vi)
                                          
                                          
                                             έχει παραχθεί υπό συνθήκες που εγγυώνται τη συμμόρφωση με τα ανώτατα όρια καταλοίπων για τα φυτοφάρμακα που προβλέπονται στον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (14) και τα μέγιστα επίπεδα ουσιών που επιμολύνουν, όπως προβλέπονται στον κανονισμό (ΕΚ) αριθ. 1881/2006 της Επιτροπής (15).
                                          
                                       
                           
                                 β)
                              
                              
                                 προέρχεται από εγκατάσταση/εγκαταστάσεις που έχει/-ουν καταχωριστεί και εφαρμόζει/-ουν πρόγραμμα βασισμένο στις αρχές ανάλυσης κινδύνων και κρίσιμων σημείων ελέγχου (HACCP) σύμφωνα με το άρθρο 5 του κανονισμού (ΕΚ) αριθ. 852/2004, και υποβάλλεται/-ονται τακτικά σε έλεγχο από τις αρμόδιες αρχές·
                              
                           
                                 γ)
                              
                              
                                 έχει μεταποιηθεί, αποθηκευτεί, τυλιχτεί, συσκευαστεί και μεταφερθεί σύμφωνα με τις σχετικές απαιτήσεις υγιεινής που καθορίζονται στο παράρτημα II του κανονισμού (ΕΚ) αριθ. 852/2004 και στο κεφάλαιο II του τμήματος IX του παραρτήματος III του κανονισμού (ΕΚ) αριθ. 853/2004·
                              
                           
                                 δ)
                              
                              
                                 πληροί τα σχετικά κριτήρια που καθορίζονται στο κεφάλαιο II του τμήματος IX του παραρτήματος III του κανονισμού (ΕΚ) αριθ. 853/2004 και τα σχετικά μικροβιολογικά κριτήρια που καθορίζονται στον κανονισμό (ΕΚ) αριθ. 2073/2005 της Επιτροπής (16) περί μικροβιολογικών κριτηρίων για τα τρόφιμα·
                              
                           
                                 ε)
                              
                              
                                 έχει υποβληθεί, ή έχει παραχθεί από νωπό γάλα που έχει υποβληθεί, σε θερμική επεξεργασία η οποία αναφέρεται στο σημείο ΙΙ.1.2. και η οποία είναι επαρκής ώστε να επιτυγχάνεται, εφόσον είναι απαραίτητο, αρνητική αντίδραση σε δοκιμασία αλκαλικής φωσφατάσης αμέσως μετά τη θερμική επεξεργασία·
                              
                           
                                 στ)
                              
                              
                                 έχει παραχθεί υπό συνθήκες που εγγυώνται τη συμμόρφωση με τα ανώτατα όρια καταλοίπων για τα φυτοφάρμακα, που προβλέπονται στον κανονισμό (ΕΚ) αριθ. 396/2005, και τα μέγιστα επίπεδα ουσιών που επιμολύνουν, όπως προβλέπονται στον κανονισμό (ΕΚ) αριθ. 1881/2006.
                              
                           II.   Βεβαίωση υγείας των ζώων
                     
                     Το προϊόν:
                     
                                  
                              
                              
                                 II.1.1 προέρχεται από τις περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο· και
                              
                           
                                 
                                    είτε
                                 
                              
                              
                                 II.1.2. έχει παρασκευαστεί από νωπό γάλα που έχει ληφθεί από ένα μόνο είδος ζώων, και συγκεκριμένα από το είδος [Bos taurus] (17) [Ovis aries] (17) [Capra hircus] (17), και το νωπό γάλα που χρησιμοποιήθηκε για την παρασκευή του γαλακτοκομικού προϊόντος έχει υποβληθεί:
                              
                           
                                  
                              
                              
                                 
                                    είτε
                                 
                              
                              
                                 [σε διαδικασία αποστείρωσης με την οποία επιτυγχάνεται τιμή Fo ίση ή μεγαλύτερη του 3.]  (17)
                                    .
                                 
                              
                           
                                  
                              
                              
                                 
                                    είτε
                                 
                              
                              
                                 [σε επεξεργασία εξαιρετικά υψηλής θερμοκρασίας (UHT) τουλάχιστον 135 °C σε συνδυασμό με κατάλληλο χρόνο εφαρμογής.] (17)
                                 
                              
                           
                                  
                              
                              
                                 
                                    είτε
                                 
                              
                              
                                 [σε σύντομης διαρκείας παστερίωση σε υψηλή θερμοκρασία (HTST) στους 72 °C επί 15 δευτερόλεπτα, που εφαρμόζεται δύο φορές σε γάλα με pH ίσο ή μεγαλύτερο του 7,0 ώστε να επιτυγχάνεται, εφόσον είναι απαραίτητο, αρνητική αντίδραση σε δοκιμασία αλκαλικής φωσφατάσης αμέσως μετά τη θερμική επεξεργασία.] (17)
                                 
                              
                           
                                  
                              
                              
                                 
                                    είτε
                                 
                              
                              
                                 [σε επεξεργασία HTST του γάλακτος με pH κάτω του 7,0.] (17)
                                 
                              
                           
                                  
                              
                              
                                 
                                    είτε
                                 
                              
                              
                                 [σε επεξεργασία ΗΤST συνδυασμένη με άλλη φυσική επεξεργασία:
                              
                           
                                  
                              
                              
                                 
                                    είτε
                                 
                              
                              
                                 [i) με μείωση του pH κάτω του 6 επί μία ώρα.] (17)
                                 
                              
                           
                                  
                              
                              
                                 
                                    είτε
                                 
                              
                              
                                 [ii) με πρόσθετη θέρμανση ίση ή μεγαλύτερη των 72 °C, σε συνδυασμό με αποξήρανση.] (17)] (17)
                                 
                              
                           
                                 
                                    είτε
                                 
                              
                              
                                 II.1.2. έχει παρασκευαστεί με ανάμειξη νωπού γάλακτος που έχει ληφθεί από ζώα των ακόλουθων ειδών: [Bos taurus,] (17) [Ovis aries,] (17) [Capra hircus,] (17) και, [πριν από] (17) [μετά] (17) την ανάμειξη, όλο το νωπό γάλα που χρησιμοποιήθηκε στην παρασκευή του γαλακτοκομικού προϊόντος έχει υποβληθεί:
                              
                           
                                  
                              
                              
                                 
                                    είτε
                                 
                              
                              
                                 [σε διαδικασία αποστείρωσης με την οποία επιτυγχάνεται τιμή Fo ίση ή μεγαλύτερη του 3.]  (17)
                                    .
                                 
                              
                           
                                  
                              
                              
                                 
                                    είτε
                                 
                              
                              
                                 [σε επεξεργασία εξαιρετικά υψηλής θερμοκρασίας (UHT) τουλάχιστον 135 °C σε συνδυασμό με κατάλληλο χρόνο εφαρμογής.] (17)
                                 
                              
                           
                                  
                              
                              
                                 
                                    είτε
                                 
                              
                              
                                 [σε σύντομης διαρκείας παστερίωση σε υψηλή θερμοκρασία (HTST) στους 72 °C επί 15 δευτερόλεπτα, που εφαρμόζεται δύο φορές σε γάλα με pH ίσο ή μεγαλύτερο του 7,0 ώστε να επιτυγχάνεται, εφόσον είναι απαραίτητο, αρνητική αντίδραση σε δοκιμασία αλκαλικής φωσφατάσης αμέσως μετά τη θερμική επεξεργασία.]  (17)
                                 
                              
                           
                                  
                              
                              
                                 
                                    είτε
                                 
                              
                              
                                 [σε επεξεργασία HTST του γάλακτος με pH κάτω του 7,0.] (17)
                                 
                              
                           
                                  
                              
                              
                                 
                                    είτε
                                 
                              
                              
                                 [σε επεξεργασία ΗΤST συνδυασμένη με άλλη φυσική επεξεργασία:
                              
                           
                                  
                              
                              
                                 
                                    είτε
                                 
                              
                              
                                 [i) με μείωση του pH κάτω του 6 επί μία ώρα.] (17)
                                 
                              
                           
                                  
                              
                              
                                 
                                    είτε
                                 
                              
                              
                                 [ii) με πρόσθετη θέρμανση ίση ή μεγαλύτερη των 72 °C, σε συνδυασμό με αποξήρανση.] (17)] (17)
                                 
                              
                           
                                 
                                    είτε
                                 
                              
                              
                                 II.1.3. μετά την ολοκλήρωση της επεξεργασίας που αναφέρεται στο σημείο II.1.2 και μέχρι τη συσκευασία του, υποβλήθηκε σε χειρισμούς τέτοιους ώστε να αποφευχθεί επιμόλυνση η οποία θα μπορούσε να εισαγάγει κίνδυνο για την υγεία των ζώων.
                              
                           Δ.   Έλεγχοι
                     
                     Η Κυπριακή Δημοκρατία, εφαρμόζοντας διαδικασίες ανάλογες με εκείνες του κεφαλαίου ΙΙΙ του τίτλου II του κανονισμού (ΕΕ) 2017/625, πρέπει να εκχωρήσει σε εξουσιοδοτημένο όργανο τις αναγκαίες εξουσίες για τη διενέργεια όλων των επιθεωρήσεων και ελέγχων που απαιτούνται για τη διασφάλιση της συμμόρφωσης με τις ενωσιακές απαιτήσεις για την υγεία των ζώων και την ασφάλεια των τροφίμων στην αλυσίδα παραγωγής του προϊόντος.»
                  
               »
            
               (1)  Εκτελεστικός κανονισμός (ΕΕ) 2021/591 της Επιτροπής, της 12ης Απριλίου 2021, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων «Χαλλούμι»/«Hellim» (ΠΟΠ) (ΕΕ L 125 της 13.4.2021, σ.42).
            
               (2)  Οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (ΕΕ L 18 της 23.1.2003, σ. 11).
            
               (3)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
            
               (4)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).
            
               (5)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).
            
               (6)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).
            
               (7)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).
            
               (8)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
            
               (9)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
            
               (10)  Κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (ΕΕ L 95 της 7.4.2017, σ. 1).
            
               (11)  Εκτελεστικός κανονισμός (ΕΕ) 2019/627 της Επιτροπής, της 15ης Μαρτίου 2019, περί καθορισμού ενιαίων πρακτικών ρυθμίσεων για τη διενέργεια των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την τροποποίηση του κανονισμού (ΕΚ) αριθ. 2074/2005 της Επιτροπής όσον αφορά τους επίσημους ελέγχους (ΕΕ L 131 της 17.5.2019, σ. 51).
            
               (12)  Οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (ΕΕ L 125 της 23.5.1996, σ. 10).
            
               (13)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).
            
               (14)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).
            
               (15)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).
            
               (16)  Κανονισμός (ΕΚ) αριθ. 2073/2005 της Επιτροπής, της 15ης Νοεμβρίου 2005, περί μικροβιολογικών κριτηρίων για τα τρόφιμα (ΕΕ L 338 της 22.12.2005, σ. 1).
            
               (17)  Διαγράφεται η περιττή ένδειξη.”